नई दिल्ली: बच्चे की बहादुरी का एक वीडियो सोशल मीडिया पर वायरल हो रहा है. इस वीडियो में दो बच्चे सड़क पर जा रहे थे, तभी कुत्तों ने उन्हें चारों-तरफ से घेर लिया. कुत्तों को देखते हुए बच्ची वहां से दौड़कर भाग गई. बच्चा वहां अकेले पड़ जाता है. वीडियो में साफ दिख रहा है कि बच्चा भी घबरा जाता है. दो कुत्ते उसके सामने आकर जोर-जोर से भौंकने लगते हैं. वह अपने कदम पीछे हटाता है. एक बार वह भी वहां से भागने की कोशिश करता है. तभी पीछे से एक कुत्ता आता है और उसपर हमला करने की कोशिश करता है. चारों तरफ से मुश्किल में फंसने के बाद बच्चा हिम्मत जुटाता है. वह डंटकर वहीं खड़ा हो जाता है. इसके बाद बारी-बारी से सारे कुत्तों को वहां से भगा देता है. बच्चे का स्टाइल देखने लायक है. यह घटना सीसीटीवी में कैद हुई है.